ઉત્તર : એવું કહેતાં પહેલાં હું થોડી રાહ જોવાનું પસંદ કરીશ. કારણ કે સાપેક્ષવાદ ભૌતિકશાસ્ત્રની ખૂબ જ પાયાની શોધ છે. એનું હું કારણ આપતા કહીશ કે – સર્નના લાર્જ હેડ્રોન કોલાઈડરના પ્રયોગમાં પ્રોટોનના કણો (ઘન વીજભાર કણ)ની અથડામણોમાં જે નવો કણ મળ્યો છે તે હિગ્સ અથવા હિગ્સ જેવો છે તે સાચું છે. પરંતુ તેમાં આપણે હજુ ઘણું બધું સંશોધન કરવાનું બાકી છે. ખરેખર એ હિગ્સ છે ? અને જો એ હિગ્સ હોય તો આપણને સ્ટાન્ડર્ડ મોડેલની એક ખૂટતી કડી મળશે. જે અત્યાર સુધી આપણને નહોતી મળી. તેની સરખામણી માટે થોડી રાહ જોવી પડશે.